CELEX: 32006R1411
Language: bg
Date: 2006-09-25 00:00:00
Title: Регламент (ЕО) № 1411/2006 на Съвета от 25 септември 2006 година за изменение на Регламент (ЕО) № 817/2006 за подновяване на ограничителните мерки по отношение на Бирма/Мианмар и за отмяна на Регламент (ЕО) № 798/2004

Важна правна забележка

|

32006R1411

Официален вестник n° L 267 , 27/09/2006 стр. 0001 - 0001

		20060925Регламент (ЕО) № 1411/2006 на Съветаот 25 септември 2006 годиназа изменение на Регламент (ЕО) № 817/2006 за подновяване на ограничителните мерки по отношение на Бирма/Мианмар и за отмяна на Регламент (ЕО) № 798/2004СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 60 и 301 от него,като взе предвид Обща позиция 2006/318/ОВППС на Съвета от 27 април 2006 г. за подновяване на ограничителните мерки по отношение на Бирма/Мианмар [1],като взе предвид предложението на Комисията,като има предвид, че:(1) Член 8 от Регламент (ЕО) № 798/2004 на Съвета от 26 април 2004 г. за възобновяване на рестриктивните мерки по отношение на Бирма/Миaнмар и за отмяна на Регламент (ЕО) № 1081/2000 [2] разрешава на финансовите институции, които са получили средства, прехвърлени от трети страни към замразените сметки на изброените лица или образувания, да кредитират тези средства към такива сметки, при условие че такива кредити също така се замразяват.(2) Регламент (ЕО) № 817/2006 заменя Регламент (ЕО) № 798/2004, но поради недоглеждане се пропуска тази разпоредба. Регламент (ЕО) № 817/2006 следователно трябва да бъде изменен, за да обхване подобна разпоредба.(3) Уместно е настоящият регламент да се прилага от датата, на която влиза в сила Регламент (ЕО) № 817/2006,ПРИЕ НАСТОЯЩИЯ РЕГЛАМЕНТ:Член 1Към член 7 от Регламент (ЕО) № 817/2006 се добавя следният параграф:"3. Член 6, параграф 2 не възпрепятства финансовите или кредитните институции в Общността да кредитират замразени сметки, когато те получат средства, прехвърлени от трети страни към сметката на посочено физическо или юридическо лице, образувание или орган, при условие че всякакви добавки към подобни сметки ще бъдат също така замразени. Финансовата или кредитната институция незабавно уведомява компетентните органи относно подобни транзакции."Член 2Настоящият регламент влиза в сила в деня след публикуването му в Официален вестник на Европейския съюз.Той се прилага от 2 юни 2006 година.Настоящият регламент е задължителен в своята цялост и се прилага пряко във всички държави-членки.Съставено в Брюксел на 25 септември 2006 година.За СъветаПредседателM. Pekkarinen[1] ОВ L 116, 29.4.2006 г., стр. 77.[2] ОВ L 125, 28.4.2004 г., стр. 4. Регламент, отменен с Регламент (ЕО) № 817/2006 (ОВ L 148, 2.6.2006 г., стр. 1).--------------------------------------------------